**Izgradnja reciklažnog dvorišta za područje Grada Pregrade**

* Korisnik: Grad Pregrada

**Kratki opis projekta:**

Kroz Plan gospodarenja otpadom Grada Pregrade za razdoblje 2014.-2020., 17.09.2014., stvorene su pretpostavke za učinkovitiji, cjelovit i održiv sustav gospodarenja otpadom, kroz formiranje zelenih otoka i izgradnju reciklažnog dvorišta. Planom je, sukladno odredbama Zakona, predviđena izgradnja jednog reciklažnog dvorišta na području Grada Pregrade na k.č. br. 3657/1 k.o. Pregrada površine od oko 1.630 m². Projekt se sastoji od aktivnosti izgradnje reciklažnog dvorišta, njegova opremanja, upravljanja projektom i administracija, promidžbe i vidljivosti projekta.

Planirano reciklažno dvorište je nadzirani ograđeni prostor veličine 965 m2, namijenjen odvojenom prikupljanju i privremenom skladištenju manjih količina posebnih vrsta otpada na kojem je moguće odvajanje svake komponente kao budeće sirovine za reciklažu. Sastoji se od platoa na kojem su potrebne manipulativne površine, parkirnih mjesta za zaposlene i korisnike, kontejnera za odvojeno odlaganje otpada i uredskog kontejnera sa sanitarijama te ograde i zelene površine. Reciklažnim dvorištem predviđeno je sakupljanje sve vrste otpada propisanih Dodatkom III. Pravilnika o gospodarenju otpadom (problematični otpad, otpadni papir, otpadni metal, otpadno staklo, otpadna plastika, otpadni tekstil itd.). Upravljanje reciklažnim dvorištem obavljat će tvrtka Niskogradnja d.o.o. U okviru reciklažnog dvorišta osigurati će se tzv. „Kutak ponovne uporabe“ gdje građani mogu donijeti stvari koje njima više ne trebaju, a drugi građani (slabijeg imovinskog statusa) mogu te stvari uzeti za daljnju upotrebu. Samim izdvajanjem otpada predviđena je kategorizacija otpada prikladnog za ponovnu uporabu poput EE otpada, odjeće, obuće namještaja i sl.

**Cilj projekta** je potaknuti povećano pravilno odvajanje otpada i smanjenje količine miješanog komunalnog otpada. Projekt je u potpunosti u skladu s principima održivog razvoja, zaštite i poboljšanja kvalitete okoliša jer smanjuje količinu otpada koja se odlaže u prirodu, povećava se sortiranje, ponovna uporaba i recikliranje. Smanjuju se emisije CO2 te se poslovanjem reciklažnog dvorišta promiče održivi okvir za zaštitu okoliša. Provedbom projekta direktno se doprinosi ciljevima strategije Europa 2020 - klimatske promjene/energija

* **Ukupna vrijednost projekta i iznos koji sufinancira EU:** 1.749.251,01 kn/ 1.486.863,35 kn,
* **Razdoblje provedbe projekta:** 11.8.2017. - 11.4.2019.

KONTAKT OSOBA ZA VIŠE INFORMACIJA

Krunoslav Golub, Pročelnik odjela za financije i gospodarstvo

049 376 052, krunoslav.golub@pregrada.hr

Sadržaj publikacije isključiva je odgovornost Grada Pregrade.

[**www.strukturnifondovi.hr**](http://www.strukturnifondovi.hr)

***Projekt izgradnje reciklažnog dvorišta za područje grada Pregrade bio je prijavljen na Poziv na dostavu projektnih prijedloga „Građenje reciklažnih dvorišta“ Ministarstva zaštite okoliša i energetike. Projekt izgradnje reciklažnog dvorišta provodi se u okviru Operativnog programa „Konkurentnost i kohezija“.***